stanford-oval/wikipedia huggingface dataset:
Border: Day One
Promootio

Enhypen piti pari tuntia ennen albumin julkaisua ensimmäisen mediaesittelynsä Soulissa, joka myös esitettiin YouTuben kautta. Yhtye esitti ensimmäisen kerran singlet ”Given-Taken” ja ”Let Me In (20 Cube)” tapahtumassa. Albumin julkaisun jälkeen Mnetin YouTube-kanavalla esitettiin Enhypen Debut Show: Day One, jossa yhtye esitti kappaleet ”Flicker”, ”Let Me In (20 Cube)”, ”10 Months” ja ”Given-Taken”. Enhypen esitti nimikkosinglen uudestaan FNS:n musiikkifestivaaleilla 2. joulukuuta. Yhtye esitti nimikkosingleä tämän jälkeen useamassa musiikkiohjelmassa, joista ensiesiintyminen oli KBS:n Music Bankissa. Enhypen promosi singleä myös vuoden lopussa musiikkigaaloissa.
Vastaanotto

Albumin ennakkotilaukset ylittivät yli 150 000 kappaletta kahdessa päivässä. Marraskuun 21. päivä ennakkotilaukset ylittivät yli 300 000 kappaletta.
Albumi sijoittui toiseksi Gaonin albumilistalla 5. joulukuuta 2020. Albumi oli Etelä-Koreassa vuoden 2020 marraskuun toiseksi myynein julkaisu, ja se myi kaiken kaikkiaan 318 528 kappaletta. KMCA myönsi sertifikaatin yhtyeelle platinan myynnistä. Albumi sijoittui myös toiseksi Oricon albumilistalla, ja myi Japanissa 71 404 kappaletta. Nimikkosingle ”Given-Taken” sijoittui Japan Hot 100-listan sijalle 45.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | ”Intro: Walk the Line” | Wonderkid, Ca$hcow, "Hitman" Bang | Wonderkid, Ca$hcow | 1.49 |  |  |  |  |  |
| 2. | ”Given-Taken” | Wonderkid, LIL 27 CLUB, "Hitman" Bang, Melanie Fontana, Andreas Carlsson, Michel "Lindgren" Schulz, Sunshine, Kyler Niko | Wonderkid, "Hitman" Bang | 3.03 |  |  |  |  |  |
| 3. | ”Let Me In (20 Cube)” | Frants, Kyler Niko, "Hitman" Bang, Lee Leejin, January 8th, Lee Seuran, danke, Lutra, Jo Yuri (Jam Factory) | Frants, "Hitman" Bang | 3.10 |  |  |  |  |  |
| 4. | ”10 Months” | Lostboy, Andrew Bullimore, Tom Mann, Josh Record, "Hitman" Bang, Midnight Dive, Jo Yoonkyung, danke, Park Youngwoong, Lee Leejin, Kim Soojung | Lostboy | 3.14 |  |  |  |  |  |
| 5. | ”Flicker” | Arcades, Ryan Lawrie, Jo Yoonkyung, "Hitman" Bang, Seo Youngjoon (Krr), Lee Seuran | Arcades | 2.24 |  |  |  |  |  |
| 6. | ”Outro: Cross the Line” | Shin Kung, Wonderkid | Wonderkid, Shin Kung | 1.55 |  |  |  |  |  |
|  |  |  |  | 15.35 |  |  |  |  |  |
Bilad At Ta'amin piirikunta

| Bilad At Ta'amin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Raima
Väkiluku (2003):  31 143
Bilad At Ta'amin piirikunta sijaitsee Raiman maakunnassa Jemenissä. Vuonna 2003 sen asukasluku oli 31 143.
Bureälven

| Bureälven |
| --- | --- |

Maanosa:  Eurooppa
Maat:  Ruotsi
Läänit:  Västerbotten, Norrbotten
Kunnat:  Skellefteå
Vesistöalue ja valuma-alueen tietoja
Päävesistöalue:  Bureälvenin vesistö
Pinta-ala:  1 045,6 km²  
Järvisyys:  7 % 
Pääuoman pituus:  97 km 
Pääuoman osuudet:  Bureälven ←Buran ←Risbergsmyrbäcken
Joen uoman kohteita
Alkulähde:  Nedre Burträsket, Skellefteå 
 :  64.7084°N, 20.127°E
Laskupaikka:  Bureå, Skellefteå
 :  64.6152°N, 21.2322°E
Mittaustietoja
Lähdekorkeus:  246 m  mpy.
Laskukorkeus:  0 m
Korkeusero:  246 m
Pituus:  86 km
Kaltevuus:  2,86 m/km
Keskiylivirtaama:  51,8 m³/s (MHQ) 
Keskivirtaama:  10,9 m³/s (MQ) 
Keskialivirtaama:  3,11 m³/s (MNQ) 
Muuta
Muualla:  Wikimedia Commons
Bureälven on Ruotsissa Västerbottenin ja Norrbottenin lääneissä virtaava 86 kilometriä pitkä joki, joka muodostaa Bureälvenin vesistön pääuoman alajuoksun. Joen valuma-alueen pinta-ala on 1 046 neliökilometriä ja se laskee Pohjanlahden Perämereen Skellefteån Bureåssa. Jokea on jonkin verran muokattu vesivoiman tarpeisiin.
Vesivoima

Bureälvenissä 4 vesivoimalaitosta: Falmarksforsen, Mjödvattsforsen, Lappvattshedens Kvarn AB ja Stormyrforsen. Voimaloiden yhteisteho on 1,9 megawattia ja niiden vuosituotanto on noin 7,0 gigawattituntia.
Käännös suomeksi
Burg (Saksi-Anhalt)

| Burg |
| --- | --- |
 vaakuna
 Burg
 Koordinaatit: 52°16′N, 11°51′E 
Valtio:  Saksa
Osavaltio:  Saksi-Anhalt
Piirikunta:  Jerichower Land
Pinta-ala:  
 – Kokonaispinta-ala:  164,02 km²
Korkeus:  54 m
Väkiluku:  22 977 (2 012)
 – Väestötiheys:  140 as./km²
 
 www.stadt-burg.de  
Infobox OKVirheellinen NIMI-arvo: 
Burg on kaupunki Saksi-Anhaltin osavaltiossa, Saksassa. Se on Jerichower Landin piirikunnan pääkaupunki. Kaupungin asukasluku on 22 977 (2012).
Burgin sijainti Jerichower Landin piirikunnassa.
Kaupunkimaisemaa.
Aiheesta muualla

Kuvia tai muita tiedostoja aiheesta Burg (Saksi-Anhalt) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Burg (bei Magdeburg)
Käännös suomeksi
Bob & Carol & Ted & Alice

| Bob & Carol & Ted & Alice |
| --- | --- |

Ohjaaja:  Paul Mazursky
Käsikirjoittaja:  Paul Mazursky Larry Tucker
Tuottaja:  Larry Tucker
Säveltäjä:  Quincy Jones
Kuvaaja:  Charles Lang
Leikkaaja:  Stuart H. Pappé
Pääosat:  Natalie Wood Robert Culp Elliott Gould Dyan Cannon
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Frankovich Productions
Levittäjä:  Columbia Pictures
Ensi-ilta:  1969, Suomessa 1970
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bob & Carol & Ted & Alice on Paul Mazurskyn ohjaama yhdysvaltalainen draamakomedia vuodelta 1969. Elokuvan käsikirjoituksen laati Mazursky yhdessä Larry Tuckerin kanssa. Nimiosia näyttelevät Robert Culp (Bob), Natalie Wood (Carol), Elliott Gould (Ted) ja Dyan Cannon (Alice). Elokuva oli Mazurskyn ensimmäinen pitkän elokuvan ohjaustyö.
Juoni

Vietettyään viikonlopun muodikkaassa parisuhderetriitissä Los Angelesin elokuvapiirejä edustavat Bob ja Carol Sanders päättävät antautua avioliitossaan täydelliselle avoimuudelle, jossa voi harrastaa syrjähyppyjä kunhan kertoo niistä ja kunhan kyse on vain seksistä. He yrittävät käännyttää ryhmäseksiaatteelleen myös heitä konservatiivisemman pariskunnan, Ted ja Alice Hendersonin, mutta he suhtautuvat Bobin ja Carolin uusiin ajatuksiin pidättyvämmin.
Vastaanotto ja myöhempi arvostus

Elokuva sai suopean vastaanoton sekä kriitikoilta että yleisöltä ja nousi Yhdysvalloissa vuoden 1969 viidenneksi tuottoisimmaksi. Natalie Wood otti riskin ja vaihtoi 750 000 dollarin kertakorvauksensa lipputuloista riippuvaiseksi sopimukseksi ja ansaitsi elokuvalla seuraavien vuosien kuluessa viitisen miljoonaa dollaria. Elokuva sai neljä Oscar-ehdokkuutta, kaksi Golden Globe -ehdokkuutta ja kaksi Bafta-ehdokkuutta.
Paula Talaskivi ei Helsingin Sanomien ensi-iltakritiikissään lämmennyt Mazurskyn esikoisohjaukselle. Hänestä elokuva ei muodikkaasta ja provokatiivisesta aiheestaan huolimatta ole oikein mitään kunnolla, vaan ihmisten keskeisen avoimuuden asia tarjotaan katsojalle ”tuiki lapsellisesti, ulkokohtaisesti ja teennäisesti”. Hänen loppuvaikutelmakseen jäi ”paljon melua tyhjästä”.
Elokuvan suosion myötä ABC-televisioverkko tuotti esityskaudella 1973–1974 lähetetyn samannimisen tilannekomediasarjan, jossa pääosia esittivät Anita Gillette, Robert Urich, David Spielberg ja Anne Archer. Toisen pariskunnan nuorta tytärtä esitti Jodie Foster.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Ääniraita

Elokuvan ääniraidan on tehnyt Quincy Jones.
Aiheesta muualla

Bob & Carol & Ted & Alice Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bob & Carol & Ted & Alice
Käännös suomeksi
Bikás parkin metroasema

Bikás park on Budapestin metron linjan 4 asema Budan puolella Unkarin pääkaupungissa Budapestissa. Asema on 14,5 metrin syvyydessä maan alla ja se on avattu 28. maaliskuuta 2014. Asema sijaitsee Bikásin puistossa Kelenföldin alueella.
Bil Keane

Bil Keane vuonna 1990.
Bil Keane (5. lokakuuta 1922 – 8. marraskuuta 2011 Paradise Valley, Arizona) on yhdysvaltalainen sarjakuvataiteilija. Hänet tunnetaan yksiruutuisesta sanomalehtisarjakuvasta The Family Circus, jota hän piirsi vuodesta 1960 alkaen.
Keane syntyi Philadelphiassa ja alkoi opiskella piirtämistä toden teolla high school -vuosinaan; hänen varhaisimmat sarjakuvansa ovat jo 1930-luvun lopulta. Palvellessaan Yhdysvaltain maavoimissa vuosina 1942–1945 hän teki töitä Yank, the Army Weekly- ja Stars and Stripes -lehdille.
Keane tutustui Australiassa Thelma ”Thel” Carneen, jonka hän nai Brisbanessa vuonna 1948. Pari muutti Pennsylvaniaan, ja sille syntyi viisi lasta: Gayle, Neal, Glen, Christopher ja Jeff. Perhe muutti Scottsdaleen, Arizonaan vuonna 1959, ja Bil oli jo ennättänyt luoda melkoisen uran ennen ensimmäisen The Family Circus -stripin ilmestymistä helmikuussa 1960.
Keane jatkoi uraansa sarjakuvantekijänä vielä 2000-luvulla yli 80-vuotiaana, ja hän teki yhteistyötä poikansa Jeffin (s. 1958) kanssa. National Cartoonists Society myönsi hänelle Reuben-palkinnon vuonna 1982.
Adam Miller

| Adam Miller> Henkilötiedot |
| --- | --- |
Syntynyt: 21. marraskuuta 1984 (ikä 39) Livonia, Michigan
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Seura
Seura:  Allen Americans
Sarja:  ECHL
Pelaajaura
Pääsarjaura:  2010–
Aik. seurat:  Las Vegas Wranglers (ECHL)   Milwaukee Admirals (AHL)   Ässät (SM-liiga)   Troja-Ljungby (Allsvenskan)   KHL Medveščak Zagreb (EBEL)   Nippon Paper Cranes (ALIH)   Dornbirner EC (EBEL)   Fredrikshavn IK (Tanska)   Dragons de Rouen (Ranska)   Orli Znojmo (EBEL)   Esbjerg Energy (Tanska)
Adam Miller (s. 21. marraskuuta 1984 Livonia, Michigan) on yhdysvaltalainen jääkiekkoilija, joka pelaa kaudella 2018–2019 ECHL-liigan Allen Americansissa. Milleriä pidetään nopeana luistelijana.
Pelaajaura

Miller pelasi yhden kauden (2003–2004) USHL-sarjassa Des Moines Buccaneers -joukkueessa, josta hän siirtyi vajaaksi neljäksi kaudeksi (2004–2008) NCAA-sarjan Ferris State Universityn yliopistojoukkueeseen. Kesken kauden 2007–2008 hän siirtyi ECHL:ssä pelaavaan Las Vegas Wranglersiin. Kaudella 2008–2009 Miller pelasi 10-ottelua AHL:ssä Milwaukee Admiralsin paidassa.
Seuraavalla kaudella hän teki ECHL:ssä 86 tehopistettä ja osoittautui hyväksi maalintekijäksi 33 osummallaan. Hän oli sarjan tähdistöottelun nopein luistelija ja sijoittui pistepörssissä viidenneksi. Kaudeksi 2010–2011 Miller teki 1+1-vuotisen sopimuksen SM-liigaseura Ässien kanssa. Miller ei kuitenkaan onnistunut murtautumaan Ässien kokoonpanoon ja hän jatkoi matkaansa kesken kauden Ruotsin Allsvenskanin Troja-Ljungbyhyn. Kaudeksi 2011–2012 Miller palasi ECHL:n Las Vegas Wranglersiin. Seuraavaksi kaudeksi hän siirtyi Itävallan pääsarjan KHL Medveščak Zagrebiin.
Miller on kierrellyt useissa eri maissa ja seuroissa. Hän on pelannut muun muassa Aasiassa ja Tanskan ja Ranskan pääsarjoissa. Kaudeksi 2018–2019 Miller palasi Pohjois-Amerikkaan ECHL-liigan Allen Americansiin.
486958 Arrokoth

| 486958 Arrokoth |
| --- | --- |
 2014 MU69 

Löytäminen
Löytäjät:  M. W. Buie
Löytöaika:  26. kesäkuuta 2014
Kiertoradan ominaisuudet
Keskietäisyys Auringosta:  44,67 AU
Pienin etäisyys Auringosta:  42,34 AU
Suurin etäisyys Auringosta:  47,01 AU
Eksentrisyys:  0,0523
Kiertoaika Auringon ympäri:  109062 päivää  298,60 vuotta
Inklinaatio:  2,45°
Kuiden lukumäärä:  0
Fyysiset ominaisuudet
Läpimitta:  18,3 km (36x20x10) km
Pyörähdysaika:  15,92 tuntia
Absoluuttinen kirkkaus:  11,1
486958 Arrokoth on transneptuninen kappale Kuiperin vyöhykkeellä. Sen väliaikainen virallinen nimi oli 2014 MU69 ja New Horizons -tiimin antama lempinimi Ultima Thule. Se löytyi Hubble-avaruusteleskoopilla kesäkuun 26. vuonna 2014. Arrokoth on cubewano-luokan kappale.
Nimi ja lempinimi

Arrokothin virallistettu nimi tulee powhatanien kielen taivasta tarkoittavasta sanasta. Kyseinen intiaaniheimo asuu alueella jossa Arrokoth-pikkuplaneetan löytäminen tapahtui. Väliaikainen nimi 2014 MU69 on samanlainen tunnus, joka muillekin pikkuplaneetoille annetaan niiden löytöajan mukaan ennen oikean nimen antamista.
Ultima Thule -lempinimestä tuli hetkellisesti kiistanalainen aihe, sillä sillä oli yhteyksiä natseihin. New Horizons -tutkijaryhmä sanoi, että lempinimeä valittaessa he törmäsivät natsiyhteyksiinkin, mutta ne eivät tietenkään olleet nimen valinnan syy. Nimi oli paljon natseja vanhempi; jo antiikin roomalaiset käyttivät sitä puhuttaessa kylmistä kaukaisista maista, mikä oli oiva vertaus luotaimen tutkimuskohteeseen. Tutkijat myös sanoivat ettei Ultima Thule tulisi olemaan kappaleen lopullinen nimi.
Fyysiset ominaisuudet

Toisin kuin asteroidit, Kuiperin vyöhykkeen kohteet eivät ole kokeneet voimakasta Auringon säteilyä, ja ovat täten säilyneet koskemattomammassa alkukantaisessa kunnossa Aurinkokunnan alkuajoilta 4,6 miljardin vuoden takaa. Arrokothin tutkiminen auttoi selvittämään planetesimaalien ja planeettojen syntyhistoriaa, sillä se vaikuttaa olevan lähes koskematon planetesimaali. Arrokoth on epäsäännöllisen muotoinen pikkuplaneetta, joka muodostuu kahdesta toisissaan kiinni olevasta litteähköstä muhkurasta. Se on niin sanottu yhdistynyt kaksoispikkuplaneetta.
Arrokothin pinta on tasainen, ja sillä on suhteellisen vähän törmäyskraattereita. Sen koostumus ja väri ovat myös yhtenäisiä, eli se on luultavasti säilynyt suurin piirtein koskemattomana ja muodostunut esiplanetaarisen kiekon yhdeltä alueelta peräisin olevasta materiaalista. Molemmat Arrokothin muhkuroista muodostuivat todennäköisesti erillisinä kappaleina lähellä toisiaan, ja ajautuivat toisiaan kiertäen hiljalleen yhteen muodostaen nykyisen Arrokothin. Pikkuplaneetan pienemmän muhkuran pinnalla on suuri painauma, ja suuremmalla muhkuralla laaksoja sekä kukkuloita.
Arrokothin koko vastaa noin 18,3 kilometrin kokoista pyöreähköä kappaletta, sen mitat ovat 36 km x 20 km x 10 km. Suuremman puoliskon mitat ovat 20,6 km x 19,9 km x 9,4 km, ja pienemmän 15,4 km x 13,8 km x 9,8 km. Suurimman kraatterin läpimitta on 7 km, ja loput ovat alle kilometrin levyisiä. Pikkuplaneetan pyörähdysaika on 15,92 ± 0,02 tuntia.
Luotaimen ohilento

Elokuussa Arrokoth valittiin New Horizons -luotaimen seuraavaksi kohteeksi. Luotain laukaistiin Maasta jo vuonna 2006 ja se ohitti pääkohteensa Pluton vuonna 2015, joten kohde valittiin kesken lennon.  Ohilento tapahtui 1. tammikuuta 2019. Etäisyys pikkuplaneetan ja luotaimen välillä oli vähimmillään 3538 kilometriä, eli kolme kertaa vähemmän kuin Pluton ohituksen aikana. Kuvien resoluutio Arrokothin pinnasta oli parhaimmillaan 33 metriä pikseliltä, joka oli koko luotaimen tehtävän tarkin.
Ennen kuin Arrokothia oli valittu tutkimuskohteeksi, muita vaihtoehtoja ohilentokohteiksi olivat 2014 OS393, 2014 PN70 ja 2014 MT69. Arrokothin valinta perustui siihen, että sen saavuttamiseksi ajoainetta riitti myös ohilennon ajaksi, mutta myös kohteen arvioitu alkukantaisuus. Arrokot on todennäköisimmin pysynyt nykyisellä radallaan synnystään lähtien.
Kuvia

New Horizons -luotaimen Arrokothin ohilento 1. tammikuuta 2019
Arrokothin pyörimistä
Kahden kuvan vertailu
Arrokoth sirppinä luotaimen etääntyessä
Aiheesta muualla

Lehtonen, Samu & Kauppinen, Ina: Nasa julkaisi uuden luotainkuvan kaukaisesta Ultima Thulesta – Aurinkokunnan laidalta löytyi ”lumiukko” Ilta-sanomat.  2.1.2019. Viitattu 3.1.2019.
Quinn, Ben & Sample, Ian: Nasa's New Horizons spacecraft 'phones home' after flyby of Ultima Thule The Guardian.  1.1.2019. Viitattu 3.1.2019 (englanniksi).
| 0 | 1 | 2 |
| --- | --- | --- |
| Edeltäjä: (486957) 2014 MK66 | Luettelo pikkuplaneetoista | Seuraaja: (486959) 2014 NX1 |
Merkittävät Kuiperin vyöhykkeen kappaleet
| --- | --- |
Varsinainen vyöhyke:  Pluto - Kharon - Hydra - Nix - Kerberos - Styx -  Albion - 1993 RO - 1993 SB - 1993 SC - 1998 WW31 - Orcus - Vanth - Ixion - Huya - Chaos - 2007 JH43  2002 UX25 - Varuna - 2002 TX300 - Haumea - Hiʻiaka - Namaka - Salacia - Actaea - Arrokoth - Arawn - Lempo - Hiisi - Paha - 1996 TP66 - 2003 VS2 Quaoar - Weywot - Makemake - S/2015 (136472) 1 - Rhadamanthus - Teharonhiawako - Sawiskera - Borasisi - Pabu - Deucalion - 2002 MS4 - Mors–Somnus  Varda - Ilmarë - Manwë - Sila–Nunam - Praamzius - 2002 AW197 - 2002 WC19 - 2003 AZ84 - 2009 YE7 - 2014 EZ51 - 1999 DE9 - 2004 GV9
Hajanainen kiekko:  1996 TL66 - 2010 RE64 - 2013 FY27 - 2014 AN55 - Gonggong - Xiangliu - Eris - Dysnomia - 2004 XR190 - Gǃkúnǁʼhòmdímà - Dziewanna - 2005 RM43
Avaruusluotain New Horizonsin 137 000 kilometrin etäisyydeltä ottama kuva Arrokothista.
Animaatio New Horizonin lentoradasta laukaisusta vuoden 2030 loppuun.
    New Horizons  ·   Arrokoth ·   Pluto  ·   Jupiter  ·   APL ·   Maa
Hubble-avaruusteleskoopin 24. kesäkuuta 2014 ottama kuvasarja, joista Arrokoth (2014 MU69) löydettiin.
Bon, Bon

| ”Bon, Bon” Pitbull |
| --- | --- | --- |

Singlen tiedot
 Albumilta: Armando
 Äänitetty : 2011: Henson Recording Studios,  (Los Angeles, Kalifornia);  Al Burna Studios,  (Miami, Florida)
 Julkaistu: 25. lokakuuta 2010
 Formaatti: CD, digitaalinen lataus
 Tekijä(t): Nicola Salerno, Renato Carosone, Armando Christian Perez, Johnson Peterson, Sylvester Martinez, Duncan MacLellan
 Tuottaja(t): Yolanda Be Cool, DCUP, DJ Alvaro
 Tyylilaji: latin hip hop
 Kesto: 03.35
 Levy-yhtiö: Mr. 305, Sony Music Latin
Pitbullin muut singlet
| ”DJ Got Us Fallin’ in Love” 2010 | ”Bon, Bon” 2010 | ”Hey Baby (Drop It to the Floor)” 2010 |
Bon, Bon on amerikkalaisräppäri Pitbullin kappale hänen viidenneltä, Armando-studioalbumilta. Se julkaistiin albumin kolmantena virallisena singlenä 25. lokakuuta 2010. Single pääsi 61. sijalle Billboard Hot 100 -listalla sekä "Billboard Top Latin Songs" -listan 3. sijalla. Se sisältää samanlaisuuksia Yolanda Be Coolin sekä DCUP:n kappaleesta "We No Speak Americano". Myöhemmin saatiin kuitenkin selville ,että tämä versio "We No Speak Americanosta" oli uudelleentehty versio, jonka teki Almeren "DJ Alvaro".
Kappaleet

CD & Digitaalinen lataus
1. "Bon, Bon" (Album Version) – 3:35
2. "Bon, Bon" (Radio Edit) – 3:06
3. "Bon, Bon" (English Version) – 3:36
4. "Bon, Bon" (NRJ Dance 2011) – 3:36
5. "Bon, Bon" (Bravo Hits 73) – 3:37
6. "Bon, Bon" (Swiss Edition) – 3:37
7. "Bon, Bon" (We Love Summer 2011) – 3:37
8. "Bon, Bon" (The Dome - Summer 2011) – 3:36
9. "Bon, Bon" (Sommermädchen 2011) – 3:37
Listasijoitukset

| Listat (2010-11) | Paras sijoitus |
| --- | --- |
Itävalta (Ö3 Austria Top 40): 36
Saksa (Media Control AG): 39
Israel (Media Forest): 8
Puola (Dance Top 50): 38
Espanja (PROMUSICAE): 38
Sveitsi (Swiss Music Charts): 47
Yhdysvallat (Billboard Hot 100): 61
Yhdysvallat (Billboard Latin Songs): 3
Yhdysvallat (Billboard Latin Pop Songs): 3
Yhdysvallat (Billboard Tropical Songs): 3
Käännös suomeksi
Adam Mitchell

Adam Mitchell (s. 24. marraskuuta 1944 Glasgow, Skotlanti, Iso-Britannia) on lauluntekijä ja tuottaja. Skotlannista kotoisin oleva, mutta Kanadassa kasvanut, Mitchell on työskennellyt useiden tunnettujen yhtyeiden ja artistien kuten KISS, Chicago ja Merle Haggard kanssa. Mitchellin tuotokset kattavat useita tyylilajeja kuten popin, rockin ja countryn.
Elämä ja ura

Adam Mitchell syntyi Skotlannin Glasgowssa vuonna 1944, mutta muutti varhaisnuorena perheensä kanssa Kanadan Torontoon. 1960-luvun alussa Mitchell käynnisti uraansa musiikkimaailmassa ensin folklaulajana ja myöhemmin osana The Paupers -yhtyettä. Yhtye keräsi mainetta esiinnyttyään vuonna 1967 Monterey International Pop Festival-tapahtumassa.
Bändin hajoamisen myötä vuonna 1968 Mitchell siirtyi musiikkituotannon puolelle, aloittaen kanadalaisista yhtyeistä, kuten Fludd. Vuonna 1979 Mitchell julkaisi ensimmäisen sooloalbuminsa Readhead In Trouble. Warner Bros Recordsin tuottaman albumin ensimmäisen singlen Fool For Love lisäksi levyllä on useita lauluja, jotka ovat tulleet tunnetuksi vasta myöhemmin muiden artistien esittäminä. Esimerkiksi French Waltz, yksi Mitchellin uran merkittävimmistä tuotoksista, tuli suuren yleisön tietoisuuteen Nicolette Larsonin esittämänä.
Myöhemmin Mitchell on tehnyt lauluntekijänä yhteistyötä muun muassa KISS-yhtyeen jäsenten kanssa. Hänen kädenjälkensä näkyy muun muassa kappaleissa "Creatures of the Night" ja "Crazy Nights". Muita Mitchellin teoksia tunnetuksi tehneitä artisteja ovat esimerkiksi Bonnie Tyler, Johnny Lee, Paul Anka, Wendy O. Williams ja Graham Nash.
Mitchellin musiikkia on esitetty myös muussa mediassa, kuten televisiossa ja elokuvissa.
Käännös suomeksi
Adam McKay

| Adam McKay |
| --- | --- |
 Adam McKay vuonna 2015.
Henkilötiedot
Syntynyt: 17. huhtikuuta 1968 (ikä 56) Philadelphia, Pennsylvania, Yhdysvallat
Ammatti:  elokuvaohjaaja, tuottaja, käsikirjoittaja, koomikko, näyttelijä
Ohjaaja
Tunnetuimmat ohjaukset:  Uutisankkuri The Big Short Vice – vallan oikeat kasvot
Palkinnot
 Parhaan sovitetun käsikirjoituksen Oscar   2015 The Big Short 
Aiheesta muualla
IMDb 
Elonet
Adam McKay (s. 17. huhtikuuta 1968 Philadelphia, Pennsylvania) on yhdysvaltalainen elokuvaohjaaja, tuottaja, käsikirjoittaja, koomikko ja näyttelijä. Hänet tunnetaan parhaiten ohjaamistaan elokuvista Uutisankkuri: Ron Burgundyn legenda (2004), Katastrofikytät (2010) ja The Big Short (2015), josta hän sai parhaan ohjauksen Oscar-ehdokkuuden vuonna 2016.
Vuonna 2018 McKay ohjasi elämäkerrallisen draamaelokuvan Vice – vallan oikeat kasvot, joka kertoo Yhdysvaltain entisestä varapresidentistä Dick Cheneystä. Elokuva sai kahdeksan Oscar-ehdokkuutta, joista McKay henkilökohtaisesti sai ehdokkuudet parhaasta elokuvasta tuottajana, ohjauksesta ja alkuperäisestä käsikirjoituksesta.
Aiheesta muualla

Adam McKay Internet Movie Databasessa. (englanniksi)
Bosco Penha

Bosco Penha (s. 10. tammikuuta 1937 Bombay) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 20. joulukuuta 1967 ja nimitettiin sen vihkipiispaksi sekä Maxula Prateksen titulaaripiispaksi 15. toukokuuta 1987. Piispaksi vihkiminen seurasi 8. elokuuta. Pääkonsekraattorina toimi Simon Ignatius Pimenta, jota avustivat Longinus Gabriel Pereira ja Ferdinand Joseph Fonseca.
Penha jäi eläkkeelle 14. tammikuuta 2012.
A1 (Slovenia)

A1 (sloveeniksi avtocesta A1) on 245,3 kilometriä pitkä moottoritie Sloveniassa, joka yhdistää Itävallan rajalla olevan Šentiljin Adrianmeren rannalla olevaan Koperiin. Moottoritie kulkee useiden merkittävien kaupunkien läpi, kuten Mariborin, Celjen ja Ljubljanan.
Vrhnikan ja Postojnan välille rakennettu 30 kilometriä pitkä nelikaistainen moottoritie oli Slovenian ja silloisen Jugoslavian ensimmäinen moderni moottoritie. Rakennustyöt aloitettiin toukokuussa 1970 ja se avattiin liikenteelle 29. joulukuuta 1972. Alunperin A1 yhdisti Koperin ja Ljubljanan, ja kokonaisuudessaan moottoritie valmistui vuonna 2005. Vranskon ja Blagovican välinen alue oli moottoritien haastavin osuus rakentaa vuoristoisen ja vaihtuvan maaston vuoksi. Tällä välillä on myös Slovenian pisin kaksoistunneli, Trojanen tunneli. Moottoritietä on rakennettu pätkittäin ja Slovenian itsenäistyttyä valtio on investoinut moottoritiehen. A1-moottoritiellä on käytössä vinjettimaksu.
A1 on tärkeä linkki Euroopan unionin ja itäisen Euroopan maiden välillä. Moottoritiellä on yli sata siltaa, 98 maasiltaa ja 11 kaksoistunnelia. Slovenian pisin maasilta Črni Kalissa on osa moottoritietä. A1 on tärkeä tie Slovenian logistiikalle, sillä se yhdistää Koperin sataman koko maahan. Se on tärkeä itä-länsi -suuntainen linkki, joka halkoo valtion jokaista aluetta.
AMD K6-2

AMD K6-2 350 MHz
AMD K6-2 on AMD:n valmistama x86-arkkitehtuuriin perustuva suoritin, joka julkaistiin 28. toukokuuta 1998. Se oli saatavilla 266–550 megahertsin kellotaajuuksilla. Siinä oli 64 kibitavua L1-välimuistia, 32 kibitavua datalle ja 32 kibitavua käskyille. K6-2:n käyttöjännite oli 2,2 volttia. Sitä valmistettiin 0,25 mikrometrin prosessilla, ja se sisälsi 9,3 miljoonaa transistoria. Se sopi Socket 7 -suoritinkantaan. K6-2 oli jatkokehitetty aiemmasta K6-suorittimesta.
Tietokonevalmistaja Compaqin suositut Presario-sarjan tietokoneet käyttivät tätä suoritinta. Compaq oli Intelin suoritinten suurin ostaja ennen loikkaustaselvennä.